ตลาดหุ้นสหรัฐฯปิดในแดนลบ
ตลาดหุ้นสหรัฐฯในแดนลบ หวั่นเลือกตั้งยุโรปกระทบมาตรการรัดเข็มขัด ขณะที่ราคาน้ำมันขยับลงพอสมควร
9 พ.ค. 2555

ตลาดหุ้นสหรัฐฯในแดนลบ หวั่นเลือกตั้งยุโรปกระทบมาตรการรัดเข็มขัด ขณะที่ราคาน้ำมันขยับลงพอสมควร  วอลล์สตรีทขยับลงเมื่อวันอังคาร(8พ.ค.) หลังนักลงทุนกังวลว่าผลการเลือกตั้งที่ออกมาอาจส่งผลกระทบต่อชะตากรรมของโปรแกรมช่วยเหลือของอียูและไอเอ็มเอฟ แต่ตลาดหุ้นสหรัฐฯก็กระเตื้องปิดลบเพียงเล็กน้อย จากแรงซื้อในช่วงท้ายของการซื้อขาย      ดัชนีหุ้นดาวโจนส์ ลดลง 77.28 จุด (0.59 เปอร์เซ็นต์) ปิดที่ 12,931.25 จุด แนสแดค ลดลง 11.49 จุด (0.39 เปอร์เซ็นต์) ปิดที่ 2,946.27 จุด ส่วน เอสแอนด์พี ลดลง 5.91 จุด (0.43 เปอร์เซ็นต์) ปิดที่ 1,363.67 จุด
ขณะที่ราคาน้ำมันขยับลงพอสมควร หลังนักลงทุนมีความกังวลมากขึ้นเรื่อยๆต่อทิศทางมาตรการรัดเข็มขัดแก้วิกฤตหนี้สินภายใต้กรอบความช่วยเหลือของอียู-ไอเอ็มเอฟ จากผลการเลือกตั้งในกรีซและฝรั่งเศส       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน ลดลง 93 เซนต์ ปิดที่ 97.01 ดอลลาร์ต่อบาร์เรล ต่ำที่สุดนับตั้งแต่วันที่ 2 กุมภาพันธ์ ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 43 เซนต์ ปิดที่ 112.73 ดอลลาร์ต่อบาร์เรล